stanford-oval/wikipedia huggingface dataset:
פעמון (שיר)
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  ישראל | מדיה פורסט ישראל | 1 |  |
|  ישראל | המצעד הרשמי של גלגלצ | 2 |  |
|  ישראל | העשירייה | 1 |  |
|   ‏‏‏  דירוגים שנתיים (2022)> מדינה |   ‏‏‏  דירוגים שנתיים (2022)> מצעד |   ‏‏‏  דירוגים שנתיים (2022)> מיקום שיא |   ‏‏‏  דירוגים שנתיים (2022)>  |
| --- | --- | --- | --- |
|  ישראל | מדיה פורסט ישראל | 9 |  |
|  ישראל | המצעד הרשמי של גלגלצ | 16 |  |
|  ישראל | העשירייה | 12 |  |
|  ישראל | רדיו תל אביב, ynet | 8 |  |
היסטוריית יציאות לאור

| אזור | תאריך יציאה | פורמט | חברת תקליטים |
| --- | --- | --- | --- |
| עולם | 15 במרץ 2022 | הזרמת מוזיקה • הורדה דיגיטלית | NMC |
הערות שוליים

1 2  גלעד ינאי, נועה קירל: "מציגים אותי בחו"ל בתור הכוכבת הבינלאומית וזה נשמע מאוד גדול ועצום", באתר חדשות 13, 15 במרץ 2022
↑  פעמון - עכשיו זה בחוץ! בלעדי לטיקטוק ישראל בפעם הראשונה בהיסטוריה 🔔 #פעמון, עמוד הטיקטוק של נועה קירל
| נועה קירל |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| פסקולים | כפולה |  |
| סינגלים | "מדברים" • "קילר" • "יש בי אהבה" • "רק אתה" • "חצי משוגע" • "תן לי סימן" • "מקום לשינוי" • "אצל הדודה והדוד" • "טיקיטאס" • "מגיבור לאויב" • "בא לי אותך" • "Drum" • "חצוף" • "פאוץ'" • "SLT" • "אם אתה גבר" • "מיליון דולר" • "אמבולנס" • "יהלומים – Bling Bling" • "טרילילי טרללה" • "Please Don't Suck" • ‏"Bad Little Thing" • "רעשים" • "Thought About That" • "פעמון" • "Dale Promo" • "שלושה בנות" • "שחרר אותי" • "פנתרה" • "מאמי" • "Gone" • ‏"Unicorn" • "פרובוקטיבית" • "Deja Vu" • "בנות כמוני לא בוכות" • "משקפיים" • "Doctor" • "אני" • "שיהיה לך טוב" • "Ba Da Bing" |  |
| השתתפות בסינגלים | "סינדרלה" • "לרקוד עם דמעות בעיניים" • "מאושרים" • "Lucky" • "גושפנקא" |  |
| שירים נוספים | "מחול מטורף" |  |
| פילמוגרפיה | "כמעט מפורסמת" • "ליפסטאר" • "כפולה" • "גוט טאלנט ישראל" • "שלטון הצללים" • "בית ספר למוסיקה" • "פלמ"ח" • "אוהב אותך צ'ארלי" |  |
| חברות תקליטים | NMC • אטלנטיק |  |
| ערכים קשורים | ישראל באירוויזיון 2023 • אירוויזיון 2023 |  |
פטריק צ'ן

פטריק לואיס וואי-קואן צ'ן (באנגלית: Patrick Lewis Wai-Kuan Chan; נולד ב-31 בדצמבר 1990 באוטווה) הוא מחליק אמנותי על קרח קנדי, סגן אלוף אולימפי (סוצ'י 2014), 3 פעמים ברציפות אלוף עולם (2011–2013) ו-8 פעמים אלוף קנדה (2014-2008 ו-2016) בהחלקה אמנותית על קרח ליחידים.
ביוגרפיה

צ'ן נולד באוטווה אונטריו. הוריו היגרו מהונג קונג
באליפות העולם בהחלקה אמנותית על הקרח שנערכה בלוס אנג'לס, ארצות הברית בשנת 2009, זכה צ'ן במדליית כסף בתחרות לגברים בתוצאה של 237.58 נקודות, אחרי איוואן ליסאצ'ק מארצות הברית (242.23 נקודות) ולפני בריאן ג'ובר מצרפת (235.97 נקודות).
באולימפיאדת ונקובר (2010) סיים צ'ן במקום חמישי, בהחלקה אמנותית על הקרח בתחרות לגברים בתוצאה של 241.42 נקודות.
באליפות העולם בהחלקה אמנותית על הקרח שנערכה בטורינו, איטליה בשנת 2010, זכה צ'ן שוב במדליית כסף בתחרות לגברים בתוצאה של 247.22 נקודות, אחרי דייסוקה טקהשי מיפן (257.70 נקודות) ולפני בריאן ג'ובר (241.74 נקודות).
ביוגרפיה > אלוף עולם

באליפות העולם בהחלקה אמנותית על הקרח שנערכה במוסקבה, רוסיה בשנת 2011, זכה צ'ן במדליית זהב בתחרות לגברים בתוצאה של 280.98 נקודות, לפני טקהיו קוזוקה מיפן (258.41 נקודות) וארטור גצ'ינסקי מרוסיה (241.86 נקודות).
באליפות העולם בהחלקה אמנותית על הקרח שנערכה בניס, צרפת בשנת 2012, זכה צ'ן במדליית זהב בתחרות לגברים בתוצאה של 266.11 נקודות, לפני דייסוקה טקהשי (259.66 נקודות) ויוזורו האניו (251.06 נקודות) שניהם מיפן, ובכך הגן על תוארו.
באליפות העולם בהחלקה אמנותית על הקרח שנערכה בלונדון, אונטריו, קנדה בשנת 2013, זכה צ'ן בפעם השלישית ברציפות במדליית זהב בתחרות לגברים בתוצאה של 267.78 נקודות, לפני דניס טן מקזחסטן (266.48 נקודות) וחאווייר פרננדס מספרד (249.06 נקודות).
ביוגרפיה > סגן אלוף אולימפי

באולימפיאדת סוצ'י (2014) זכה צ'ן בשתי מדליות כסף, בהחלקה אמנותית על הקרח בתחרות לגברים בתוצאה של 275.62 נקודות, אחרי יוזורו האניו (280.09 נקודות) ולפני דניס טן (255.10 נקודות) ובתחרות הקבוצתית, אחרי רוסיה ולפני ארצות הברית.
באליפות העולם בהחלקה אמנותית על הקרח שנערכה בבוסטון ארצות הברית באפריל 2016 סיים צ'ן במקום חמישי בתחרות לגברים בתוצאה של 266.75 נקודות. לאחר התרגיל הקצר הוא דורג במקום שלישי בתוצאה של 94.84 נקודות. התרגיל החופשי היה פחות מוצלח והוא סיים אותו במקום שמיני בתוצאה של 171.91 נקודות.
הישגים בולטים

| אירוע | 2003–04 | 2004–05 | 2005–06 | 2006–07 | 2007–08 | 2008–09 | 2009–10 | 2010–11 | 2011–12 | 2012–13 | 2013–14 | 2014–15 | 2015–16 |
| --- | --- | --- | --- | --- | --- | --- | --- | --- | --- | --- | --- | --- | --- |
| אולימפיאדת החורף |  |  |  |  |  |  | מקום 5 |  |  |  | מקום שני |  |  |
| אליפות העולם |  |  |  |  | מקום 9 | מקום שני | מקום שני | אלוף | אלוף | אלוף |  |  | מקום 5 |
| אליפות קנדה |  |  | מקום 7 | מקום 5 | אלוף | אלוף | אלוף | אלוף | אלוף | אלוף | אלוף |  | אלוף |
אולימפיאדת פיונגצ'אנג (2018)
פסגת קריסק

| --- | --- |
אין תמונה חופשית
 מידע כללי
 גובה:  2,500 מ' 
 מיקום:  אזור הברית האנטארקטית,
 רכס הרים:  רכס בריטניה 
 קואורדינטות:  80°13′00″S 155°57′00″E﻿ / ﻿80.2167°S 155.95°E﻿ / -80.2167; 155.95
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת קריסק(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת קריסק
 
פסגת קריסק (באנגלית: Krissek Peak) היא פסגה תלולה נישאת, דרומית מערבית מהר הנדרסון, ברכס בריטניה שבאנטארקטיקה.
גובהה של הפסגה התלולה 2,500 מטרים מעל פני הים.
היסטוריה > מקור השם

הפסגה נקראת על שמו של הגאולוג לורנס א. קריסק (Lawrence A. Krissek), ממרכז מחקר הקוטב בירד השייך למחלקת הגאולוגיה והמינרולוגיה של אוניברסיטת אוהיו, בקולומבוס, במדינת אוהיו שבארצות הברית.
קריסק חקר במשך מספר שנים, החל מעונת מחקר 1986–1985 את ההרים הטראנס-אנטארקטיים.
הערות שוליים

1 2 3 4  מידע גאוגרפי והיסטורי
↑  אתרים באנטארקטיקה הנקראים על שם חברי מרכז מחקר הקוטב בירד
| אתרים ברכס בריטניה |
| --- | --- | --- |
| הרים | אדמס • אולדריץ' • אופרוס • אסקין • ביל • באנה • בורווזקי • ג'ייקובס • דארטמות' • דגאלאן • דול • דריק • הייבן • הנדרסון • וורד • טרנסטייל • לוסיה • מקלינטוק • סאבורו • סטרנברג • פריצ'רד • קאסאטלי • קריסק • ראמג' • רנד |  |
| רכסי הרים | אונום • אייסנהאואר • באנה • דאנום • דאסקי (רכס) • מגניס • נברסקה • סברינה • פונטס |  |
| מצוקים | בנסון • דאסקי (מדף סלע) • כהן • פורבס |  |
| עמקים | אבוס • אונום • איטונה • איסקה • ביברה • בלום • דובריס • טאמארוס • טיסוביס • לינדום • למאניס • מגניס • מטאריס • סברינה |  |
| מישורים | מישור ואנטייג' • וולדריפ • וורברטון • ונטה |  |
| קרחונים | הוריהאן • יאנסי • מקרו • סנט • פקהאם • ראגוצקי |  |
| נונאטאקים | דארנל • וסטהייבן • טאייק • מארטי • שלושת הנונאטאקים |  |
| מפלי קרח | ברייר • ראגוצקי |  |
פנטליי קיסלוב

| --- | --- |

 לידה:  23 באוקטובר 1863 סבישטוב, האימפריה העות'מאנית האימפריה העות'מאנית
 פטירה:  14 באוקטובר 1927 (בגיל 63) סופיה, בולגריה בולגריה
 מדינה:  בולגריה 
 כינוי:  משחרר דוברוג'ה
 השכלה:  האוניברסיטה הצבאית הלאומית ע"ש וסיל לבסקי 
 השתייכות:  בולגריה צבא ממלכת בולגריה
 תקופת הפעילות:  1885–1919 (כ־34 שנים)
 דרגה:  גנרל
 תפקידים בשירות
 מפקד אוגדה
 פעולות ומבצעים
 מפקד גזרת וידין במלחמת בולגריה–סרביה (1885)  מלחמת הבלקן הראשונה, בגזרת קירקלרלי בתוך השטח העות'מאני   מלחמת הבלקן השנייה בחזית הסרבית  מלחמת העולם הראשונה, גזרת דוברוג'ה, פיקד על קרב טורטוקאיה
 עיטורים
 צלב הברזל דרגה שנייה, על חלקו בקרב טורטוקאיה   אותות הכסף והזהב של מסדר מריט של צבא בולגריה   אות אלכסנדר בטנברג, על חלקו בהגנת וידין בעת המצור הסרבי בשנת 1885   ועיטור האומץ על חלקו באותה מלחמה.
 הנצחה
 שמו של הכפר Emirkyoy immer, בו התגורר שונה בשנת 1934 לקיסלובו.
 
פנטליי קיסלוב (בבולגרית: Пантелей Киселов; ‏23 באוקטובר 1863, סבישטוב, האימפריה העות'מאנית – 14 באוקטובר 1927, סופיה ממלכת בולגריה) היה גנרל בצבא הבולגרי במהלך מלחמת העולם הראשונה, אשר תהילתו באה לו בזכות הניצחון בקרב טורטוקאיה שנערך בתחילת ספטמבר 1916. קיסלוב נחשב לאיש צבא מקצועי ואמיץ לב, אשר נלחם שכם אל שכם עם חוד אוגדתו במהלך הקרבות.
ביוגרפיה

פנטליי קיסלוב נרשם לאקדמיה הצבאית בסופיה בשנת 1880 וסיים בהצטיינות בשנת 1883.
הוא פיקד על פלוגת הגנה אזורית בגזרת וידין בעת המצור הסרבי, במהלך מלחמת בולגריה–סרביה (1885).
קיסלוב פיקד על חטיבה בגזרת קירקלרלי שבמזרח תראקיה והשתתף בקרב קירקלרלי בו הביסו הבולגרים את העות'מאנים. בהמשך פיקד על חטיבה בחזית הסרבית במלחמת הבלקן השנייה, ובמהלכה אף נפצע מרסיסי פגז סרבי.
במלחמת העולם הראשונה קיבל פיקוד על אוגדת חיל רגלים, שכונתה "הרביעית של פרסלב". האוגדה השתתפה בקרבות בחזית הרומנית, ובכלל זה בדוברוג'ה, ותחת פיקודו השתתפה בקרב טורטוקאיה, אשר במהלכו הובס הצבא הרומני. על חלקו בקרב זה עוטר על ידי הגרמנים באות צלב הברזל דרגה שנייה.
לאחר המלחמה, בראשית שנת 1919, השתחרר הגנרל קיסלוב משירות פעיל ועבר להתגורר בעיר סופיה, שם הלך לעולמו בתאריך 14 באוקטובר 1927 והוא בן 64 שנים. לאחר מותו שונה שם הכפר במחוז וארנה בו התגורר בצעירותו לקיסלובו.
ראו גם

בולגריה במלחמת העולם הראשונה
פסגת רוז (איי שטלנד הדרומיים)

| --- | --- |
אין תמונה חופשית
 מידע כללי
 גובה:  655 מ' 
 מיקום:  אזור הברית האנטארקטית,
 רכס הרים:  הרי ארקטאוסקי 
 קואורדינטות:  62°02′00″S 58°12′00″W﻿ / ﻿62.0333°S 58.2°W﻿ / -62.0333; -58.2
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהפסגת רוז(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהפסגת רוז(למפת חצי האי האנטארקטי רגילה) בסיס חנרל ברנרדו אוהיגינס ריקלמהפסגת רוז(למפת חצי האי האנטארקטי מוגדלת) בסיס חנרל ברנרדו אוהיגינס ריקלמהפסגת רוז
 
פסגת רוז או פסגת רואוז (באנגלית: Rose Peak) היא פסגה במרכז אי המלך ג'ורג', באיי שטלנד הדרומיים, שבאנטארקטיקה.
גובהה של הפסגה 655 מטרים מעל פני הים.
הפסגה ממוקמת 3.7 קילומטרים צפונית מזרחית מהר רייה, ו-6 קילומטרים ממחט טרניק.
היסטוריה

שמה של הפסגה ניתן לה בשנת 1960 על ידי הוועדה המייעצת לשמות אנטארקטיים של בריטניה.
הפסגה נקראת על שם הקאטר (ספינת מפרש) "רוז" של האחים אנדרבי.
הערות שוליים

1 2 3 4 5 6 7  מידע גאוגרפי והיסטורי
| איי שטלנד הדרומיים |
| --- | --- | --- |
| איים עיקריים | אי הפיל (אלפנט) • המלך ג'ורג' • גריניץ' • דספשן • לואו • ליווינגסטון • נלסון • סמית' • סנואו • קלרנס • רוברט |  |
| איים קטנים | אלפאוס • אסטור • בארלו • האף מון • איי זד (האי אספרנטו • האי לסידרן • האי פאנאגוריה • האי קושאבה) • ראגד |  |
| איונים | סלע גרייס • סלע פולגר • סלעי ראגד |  |
| מצרי ים | איגליקה • מצר אוסמר • מצר אינגליש • מצר בויד • מצר ברנספילד • מצר מורטון • מצר מקפארליין • מצר סמולנסק |  |
| שוניות והר מצולה  (הרים תת-ימיים) | הר ורדי |  |
| רכסי הרים | רכס אימאון • רמת דוספיי • רמת וידין • רכס ולקה |  |
| הרים ומצוקים | אבלוגי • אונגל • אורגנה • אירווינג • אנטים • דרינוב • הלמט • כריסטי • מאטוצ'ינה • מומצ'יל • מזק • מיזייה • נאופיט • נייפייר • סבלייבסקי • סלאטינה • סלאבייקוב • סן סטפנו • פוסטר • פלאנה • פסגה • רוז • ריגס • שארפ • שופן |  |
| אוכפים | ויטושה • ורשץ • מאדאן • נסבר • פופובו • קוסטנץ |  |
| נונאטאקים | וילן • באחו |  |
| גבעות | אדינבורו • באטנברג • דולו • דרונג • לזלי • נגרו • סילר • פנקה • צ'סטר • רזן |  |
| חצאי אי ולשונות יבשה | נקודת אדוארדס • גבעת אדינבורו • נקודת איוואן אסן • נקודת אלין פלין • נקודת אמאדוק • נקודת אסקס • חצי האי ארצ'ר • נקודת באטאק • חצי האי בורגס • נקודת באטאק • נקודת בטוליה • נקודת בוטב • חצי האי ביירז • נקודת בנסון • נקודת ברון • נקודת גארמן • כף ג'יימס • נקודת גרגורי • נקודת דבליאנוב • נקודת דומטה • נקודת דופניצה • נקודת דליאן • נקודת האמר • נקודת הרמוני • נקודת ואראדרו • חצי האי וארנה • נקודת וונד • נקודת וילאגרה • נקודת וליקאן • נקודת זהרי • נקודת יאנה • נקודת יובקוב • נקודת יירצ'ק • נקודת לאקאטניק • נקודת לברנוב • ליונז ראמפ • נקודת ליסטה • נקודת מדובנה • נקודת מקין • נקודת מקרוני • ראש מרטינז • נקודת מרקלי • נקודת נגרה • נקודת ניואל • נקודת ניקופול • נקודת סאדאלה • נקודת סבאר • נקודת סומוביט • נקודת סידינס • נקודת סמירננסקי • כף סמית' • נקודת סנאה קרוז • נקודת סקלינה • נקודת סרדץ • נקודת פרליק • נקודת קובאדין • נקודת קוטיס • חצי האי קופרמיין • נקודת קיצ'ן • נקודת קתרינה • נקודת ראדב • נקודת רוברט • נקודת רוס • נקודת רזדל • חצי האי ריי • נקודת רילה • נקודת ריש • נקודת רנייר • כף שירף |  |
| מפרצים | אדמירליטי • איוואן אסן • באבה טונקה • ברשליאן • גארניה • המלך ג'ורג' • הירו • ודנה • זאפאלניה • חיסריה • יארביצה • יונדולה • לגרו • לינבו • מון • מיטשל • מיקאלבי • נבסטינו • ניקולוב • פאקושה • צפינה • קרוני • קרלוטה |  |
| אגמים | אגם לימנופולאר • אגם מידג' |  |
| קרחונים | קרחוני איי שטלנד הדרומיים בחלוקה לפי איים |  |
| מבנים | כנסיית השילוש הקדוש |  |
| אזורים אנטארקטיים מוגנים במיוחד | חצי האי ביירז • נקודת הרמוני • ליונז ראמפ • מפרץ אדמירליטי • כף שירף |  |
| אזורי ציפורים בעלי חשיבות | מפרץ אדמירליטי • נקודת בארנארד (נקודת ברנרד) • חצי האי ביירז • נקודת הרמוני • האי טרטר • ליונז ראמפ • חצי האי פוטר • כף שירף |  |
פרסי גרדנר

| --- | --- |
אין תמונה חופשית
 לידה:  24 בנובמבר 1846 לונדון, הממלכה המאוחדת של בריטניה הגדולה ואירלנד 
 פטירה:  17 ביולי 1937 (בגיל 90) אוקספורד, הממלכה המאוחדת 
 ענף מדעי:  ארכאולוגיה
 מקום מגורים:  אנגליה
 מקום לימודים:  כרייסט'ס קולג' 
 מוסדות:  אוניברסיטת אוקספורד  אוניברסיטת קיימברידג'  המוזיאון הבריטי 
 פרסים והוקרה:  עמית האקדמיה הבריטית  עמית אגודת חוקרי העתיקות של לונדון 
 הערות:  אח של ארנסט ארתור גרדנר
 תרומות עיקריות
 חפירות ביוון העתיקה
 
פרסי גרדנר (באנגלית: Percy Gardner;‏
24 בנובמבר 1846 - 17 ביולי 1937) היה ארכאולוג אנגלי קלאסי.
גרדנר נולד בלונדון והתחנך בבית הספר של לונדון.
השתתף בחפירות בנאוקרטיס - מושבה יוונית במצרים.
היה מופקד קתדרת דיסני לארכאולוגיה באוניברסיטת קיימברידג' משנת 1880 ועד לשנת 1887. משנת 1887 ועד לשנת 1925 היה פרופסור לארכאולוגיה באוניברסיטת אוקספורד. הוא גם היה בולט כמבקר היסטורי של התנ"ך.
אחיו, ארנסט ארתור גרדנר, היה אף הוא ארכאולוג ידוע.
מבחר מפרסומיו

סוגי מטבעות יווניים (1883)
פרקים חדשים בהיסטוריה היוונית (1892)
מדריך עתיקות יווני (1898)
דקדוק באומנות היוונית (1905)
Exploratio Evangelica, על האמונה הנוצרית המקורית (1899)
מבט היסטורי על הברית החדשה (1901)
צמיחת הנצרות (1907)
פרידריכסהיין

| --- | --- |

 מידע
 עיר:  ברלין
 על שם:  פארק פרידריכסהיין 
 שטח:  9.78 קמ"ר 
 אוכלוסייה:  125,169 (30 ביוני 2015)
 קואורדינטות:  52°30′57″N 13°27′15″E﻿ / ﻿52.515833°N 13.454167°E﻿ / 52.515833; 13.454167
 שכונות נוספות בברלין
    לחצו כדי להקטין חזרה    לחצו להגדלה   
 
שדרת קרל מרקס, נראית ממגדל הטלוויזיה של ברלין
פרידריכסהיין (בגרמנית Friedrichshain) היא שכונה במזרח ברלין. היא גובלת בשכונות הבאות: פרנצלאור ברג בצפון-מערב, מיטֶה בצפון, קרויצברג במערב, ליכטנברג בדרום-מזרח וטרפטו בדרום.
השכונה קרויה על שם הפארק המצוי בגבולה הצפוני עם פרנצלאואר ברג, פארק פרידריכסהיין (Volkspark Friedrichshain).
בשנת 2001, במסגרת רפורמת השכונות, אוחדה פרידריכסהיין עם קרויצברג. הרובע המוניציפלי המאוחד נקרא באופן רשמי קרויצברג-פרידריכסהיין, והוא מנוהל על ידי אותה מנהלת רובע (בורגראמט), אך בפי התושבים והמבקרים נשמרים ההפרדה והשמות הנפרדים.
היסטוריה

השכונה נוצרה בשנות ה-20 כרובע של מעמד הפועלים, כאשר ברלין הגדולה נוצרה בעקבות משאל-עם, ואיחדה תחת השם ברלין גם ערים סמוכות. פרידריכסהיין איחדה את פרנקפורטר פורשטאדט (Frankfurter Vorstadt), שהייתה כבר חלק של ברלין קודם לכן, עם הכפרים בוקסהאגן (Boxhagen) ושטראלאו (Stralau). שמה נלקח מהפארק העממי פרידריכסהיין, שתוכנן ב-1840 במלאת מאה שנה להכתרתו של פרידריך הגדול. רוב השכונה יושבה בתהליך התיעוש במאה ה-19 ובתחילת המאה ה-20. גם פתיחת קו הרכבת בין ברלין לפרנקפורט על האודר, שתחנתו הסופית הייתה בשכונה זו, ליד תחנת הרכבת Ostbahnhof של היום, תרמה לגדילת השכונה ולפתיחת מפעלי המים הראשונים ב-1865. בשנים הראשונות של המאה ה-20, המעסיק הגדול ביותר בשכונה היה מפעל הבלמים של קנור (Knorr). הרחוב Knorrpromenade, אחד מרחובותיו היפים ביותר של הרובע, נבנה כדי לשכן את מנהלי החברה, וגם היום הרחוב שונה משאר רחובות הרובע ובתיו מפוארים יותר.
עם עליית הנאצים לשלטון ב-1933, נקרא הרובע על שם הורסט וסל, כותב ההמנון הנאצי, שנורה כנראה על ידי קומוניסט ב-1930.
במהלך מלחמת העולם השנייה, פרידריכסהיין הייתה בין השכונות שנפגעו ביותר, כיוון שבעלות הברית כוונו בהפצצותיהן על מבני התעשייה ברובע לאחר סיום המלחמה, הגבול בין האזור שבשליטה אמריקאית ורוסית הפריד בין רובע זה לבין קרויצברג.
שדרת סטלין (Stalinallee), שב-1961 שונה שמה לשדרת קרל מרקס (Karl-Marx-Allee) ובחלקה שדרת פרנקפורטר (Frankfurter Allee) נבנתה בשנות ה-40 המאוחרות ובתחילת שנות ה-50 כפרויקט יוקרתי. הארכיטקטורה היא סוציאליסטית טיפוסית. הייתה זו גם השכונה בה פעלה במיוחד ההתקוממות של שנת 1953, בה העלאת מכסות העבודה הובילו למחאות בכל רחבי גרמניה המזרחית אשר דוכאו בהתערבות סובייטית. ההתקוממות בשכונה מוזכרת בקצרה בסרט "להתראות לנין" (Goodbye Lenin).
אופי הרובע

לאחר נפילת חומת ברלין בנובמבר 1989 ואיחוד גרמניה באוקטובר 1990, פרידריכסהיין זכתה לשם של רובע צעיר ודינמי, הודות לשכר דירה נמוך, דירות ריקות רבות שפלשו לתוכן ("סקווטים"), שמשכו פנקיסטים, אנרכיסטים וצעירים רבים ממערב ברלין.
יחד עם פרנצלאואר ברג, מיטה וקרויצברג, פרידריכסהיין נחשבת היום לאחד הרבעים האופנתיים ביותר בברלין[דרוש מקור], והיא בסיסן של חברות עיצוב ומדיה רבות, כולל מרכזה של MTV במרכז אירופה. היא ידועה בבארים, במועדונים, בבתי הקפה המרוכזים בסביבת רחוב סימון דאך (Simon-Dach-Straße) ובכיכר בוקסהגנר (Boxhagener Platz), בה מתקיים בכל יום שבת שוק איכרים תוסס, המוכרים תוצרת אורגנית ביתית וביום ראשון שוק פשפשים, בו ניתן למצוא מזכרות ופריטים רבים מגרמניה המזרחית. מספר מועדונים אלטרנטיביים פזורים בסביבות רחוב ריגאר וברחובות הקרובים לתחנת הרכבת התחתית זאמריטר שטראסה (Samariter Straße), רבים מהם בסקווטים.
כיום נותרו מעט סקווטים המרוכזים בעיקר ברחוב ריגאר (Rigaer Straße) וברחוב קרויציגר (Kreuziger Straße). האווירה בשכונה זו של פרידריכסהיין היא עדיין יותר פאנקיסטית, אנרכיסטית ואלטרנטיבית מאשר בשכונות האחרות בברלין. עם זאת, מחירי הדירות עלו רבות בעקבות ההגירה הגדולה לעיר[דרוש מקור] וישנם אזורים שהפכו להיות "יאפים", במיוחד עקב שיפוץ מסיבי של רוב בתי השכונה.
נקודות עניין

איסט סייד גאלרי - East Side Gallery - שריד של חומת ברלין בן 1.3 ק"מ, שלא נהרס וצויר על ידי אמנים.
קרל מרקס אלה - Karl-Marx-Allee - השדרה הסטאליניסטית של מזרח ברלין עם ארכיטקטורה ורוחב מרשימים, בה עברו המצעדים הקומוניסטיים.
פאבים ובתי-קפה באזור רחוב זימון דאך (Simon-Dach-Straße).
שוק האכרים ביום שבת ושוק הפשפשים ביום ראשון בככר בוקסהאגן (Boxhagener Platz).
הגשר האדום המחבר את הרובע עם קרוייצברג, Oberbaumbrücke.
תחנת הרכבת המזרחית של ברלין (Berlin-Ostbahnhof).
הערות שוליים

↑  פרידריכסהיין היא רובע ומחולקת למספר "שכונות" הקרויות Kiez (קיץ) בדיאלקט הברלינאי
| --- | --- |
בקרת זהויות :  GND: 4087311-0  MusicBrainz: 51f639e5-9da1-441e-81cb-04255a6983ea  VIAF: 242553271   WorldCat (עם VIAF): 242553271
פריה

ערך זה עוסק באלה במיתולוגיה הנורדית. אם התכוונתם למשמעות אחרת, ראו .
ערך זה עוסק באלת הפריון, האהבה, היופי והמיניות במיתולוגיה הנורדית.. אם התכוונתם לקבוצת יונקים, ראו .
| --- | --- |

פריה באיור מאת ארתור רקהאם לאופרה "זהב הריין" של וגנר
 מקום מגורים:  פולקוואנג 
 אלים מקבילים:  אאוסטרה 
 אב:  ניורד 
 אחים:  פרייר 
 בן או בת זוג:  אוד 
 צאצאים:  גרסמי, הנוס 
 
פריה ושרשרת הבריסינגמן
פְרֵייַה (בנורדית עתיקה: Freyja) היא אלה מקבוצת הוואניר במיתולוגיה הנורדית שקשורה לפריון, אהבה, יופי ומיניות. היסוד ונדיום נקרא על שם ונדיס, שם נוסף של פריה. בשפות רבות, כגון אנגלית וגרמנית, שמו של היום השישי בשבוע נקרא על שמה של פריה או פריג.
שם וזיהוי

משמעות שמה היא גברת (במשמעות אצילית). כמו אלים אחרים מהמיתולוגיה ידועה פריה בשמות נוספים, ביניהם וַנַדיס (בת הוואניר), מַרְדוֹל (משמעות השם לא ברורה לחלוטין אך הוא קשור לזהב) וגֵפְן (הנותנת, קשור להיותה אלת הפריון).
ישנם טיעונים רבים כי האלה פריג היא בעצם פריה. ישנו דמיון לשוני בין שמות האלות, מספר מקורות כתובים מבלבלים בין שתי האלות, החפצים הנמצאים ברשותן דומים והדמיון בין שמות בעליהן (אודין הוא בעלה של פריג ואילו אוֹד הוא בעלה של פריה) תומכים ברעיון. מצד שני, שתי האלות מופיעות יחד בטקסטים שונים והן שייכות לקבוצות שונות של אלים.
ביוגרפיה

פריה היא בתו של האל ניורד, אחותו של האל פרייר ואשתו של אוֹד. לא ידוע רבות על אוד מלבד זאת שיצא למסעות ממושכים, וייתכן והיה בן תמותה. בהיעדרו בכתה פריה ודמעותיה היו זהב אדום.
פריה היא בעלת השרשרת בְריסינְגַמֶן (בתרגום חופשי: "תכשיט בוער" או "תכשיט זוהר"). עם השרשרת על צווארה, שום גבר – בן תמותה או אל – לא מסוגל לסרב לה. לפי מקורות מסוימים, קיבלה פריה את השרשרת מארבעה גמדים ובתמורה בילתה לילה עם כל אחד מהם. בנוסף, היו ברשותה גלימת נוצות שאיפשרה לה להפוך לנץ ומרכבה הרתומה לשני חתולים. ביתה נקרא פוֹלְקְוַנְג (בתרגום חופשי "מישור האנשים") וההיכל המרכזי בו נקרא סֵסְרוּמְניר (בתרגום חופשי "היכל המושב").
כחלק מהמאבק בין האלים לענקים ניסו הענקים לקחת את פריה מספר פעמים – על ידי חטיפה, כתשלום על מלאכה או באמצעות סחיטה. האלים הרשו לעצמם לנהל מערכות יחסים עם ענקיות אולם רצו לשמור על עליונות ולכן לא איפשרו לאלות להתחתן עם ענקים. מסיבה זו, כל ניסיון לגזול את פריה מהאלים גרם לחרדה ואלה עשו שימוש בכל האמצעים כדי להכשיל אותו, רובם נגמרו בהרג הענקים המעורבים.
פולחן דתי

לפי עדויות שונות, בתקופה הוויקינגית היה נהוג לסגוד לפריה על ידי טקס פרוע בשם סיידר (Seidr). כותבים לטיניים שונים מזכירים את הטקס בקצרה, אולם מציינים שאופיו כה גס עד שלא ראוי לפרט עליו. ככל הנראה, כלל הטקס פולחן במסגרתו לבשו גברים בגדי נשים. באיסלנד, ידוע כי פריה מילאה תפקיד חשוב באמונתם הדתית של המקומיים. במאה העשירית, במהלך ויכוח בין נוצרים לפגאנים, משורר נוצרי קילל אותה ועקב כך הוגלה מהאי.
בתרבות

כוכב הלכת המינורי 76 Freia (אנ') שהתגלה על ידי היינריך לואי ד'ארה (אנ') באוקטובר 1862 נקרא על שמה.
פיג'טינג (תנועתיות עצבנית)

תנועות עצבניות (באנגלית: Fidgeting) הן תנועות מוטוריות קטנות המעידות על אי-שקט, שנעשות בלי שיש להן תרומה פונקציונלית לביצוע מטלה מסוימת או תועלת ברורה אחרת, כגון לתופף באצבעות על השולחן, לסובב או לתלתל קווצת שיער, למולל פיסת בגד, לשחק בכלי כתיבה ועוד. פעולות אלו נעשות בדרך כלל בזמן ישיבה ועשויות להתבצע באופן מודע או לא מודע.
גורמים

הפקת תנועות עצבניות מתקשרת למגוון של מצבים נפשיים ופסיכיאטריים. תנועות עצבניות יכולות להיות תוצאה של עצבנות, תיסכול, אגיטציה פסיכומוטורית, שעמום, ADHD, התרגשות או שילוב של כל אלה. אחת ההשערות היא שבמצבים של עודף או חסר בגירוי, כדוגמת מצבי מתח או שעמום, אזור גרעיני הבסיס במוח שמעורב בוויסות התנועות המוטוריות, מגיב על ידי הפקת תנועה חזרתית.
גורמים > מנגנונים פיזיולוגיים ועצביים

מערכת העצבים היא רשת תקשורת עצבית מפותחת שבאמצעותה פועל הגוף כיחידה מבוקרת ומתואמת.
מערכת העצבים מקבלת ממערכות החישה מידע על גירויים בסביבה החיצונית והפנימית, ומשתמשת במידע זה על מנת לפקח על תהליכי ההתנהגות, המודעת והלא מודעת.
המוח שואף למזער את ההבדל בין הצפי שלו כלפי מצבים עתידיים, לבין ההתרחשויות האמתיות בעולם החיצוני והפנימי, כלומר - להקטין ככל הניתן את טעות החיזוי.
פעולות חזרתייות הנובעות ממקור פנימי מורידות את חוסר הוודאות של מערכת העצבים אודות המצבים שבהם היא נמצאת ובכך מסייעות לשמר את טעות החיזוי הצפויה.
באופן זה התנועתיות העצבנית יכולה לסייע לגוף לווסת את הפעילות של עצמו.
קשב

רמת התנועתיות העצבנית היא אחד המדדים השכיחים לרמת הקשב בכיתת הלימוד. מחקר אחד הראה שרמת הקשב של סטודנטים בהרצאה יורדת במשך הזמן ושבמקביל רמת התנועות העצבנית עולה, כך שהיא גבוהה יותר ככל שחלף יותר זמן מתחילת השיעור וככל שרמת הריכוז יותר נמוכה.
קשב > פיג'טינג והפרעת קשב, ריכוז והיפראקטיביות

הפרעת קשב היא הפרעה נוירו-התפתחותית שתסמיני הליבה שלה הם קשיי קשב וקשיי ריכוז, היפראקטיביות (פעלתנות יתר), ואימפולסיביות.
התנועתיות העצבנית היא אחד המאפיינים העיקריים של הפרעת קשב.
נמצא שלתנועות העצבניות יש תפקיד בשמירה על הריכוז של ילדים עם היפראקטיביות, בעוד שעבור ילדים ללא הפרעת קשב לא נראתה תגובה כזו.
ייתכן שהפיג'טינג משמש כמנגנון פיצוי לצורך ויסות משאבי הקשב ורמת הערנות, כמו גם הגברת רמת העוררות של מערכת העצבים המרכזית בזמן ביצוע של מטלות מאתגרות.
כלומר, התנועות העצבניות של הפיג'יטינג יכולות לייצג מנגנון שמשמש אנשים עם הפרעת קשב לשמירה על הריכוז, באמצעות אופטימיזציה של רמת העוררות.
צעצועי פידג'ט

תנועות עצבניות יכולות להתקיים ללא שום חפץ על ידי הזזת גופו של האדם בלבד, או תוך שימוש בחפצים אקראיים בסביבתו של האדם - כמו חוט, כלי כתיבה או נייר.
למעשה, תנועות שונות יכולות לערב מניפולציות מוטוריות על עצמים חיצוניים, שבאמצעות חזרתיות מרובה, מגיעות לרמה אוטומטית והופכות לטבע שני של האדם.
באופן עקרוני כל חפץ שניתן לתפעול מוטורי יכול לשמש לפעולת החזרתית. עם זאת, ישנם גם צעצועים מיוחדים שפותחו לצורך זה, ביניהם קוביית הפיג'ט והספינר. כמו כן, ישנם חפצים שעל פי רוב נוחים או נעימים יותר לשימוש מסוג זה, אף על פי שזו לא בהכרח הייתה המטרה המקורית שלשמה יוצרו.
צעצועי פידג'ט > קוביית פידג'ט

קוביית פידג'ט (Fidget Cube) היא מכשיר ידני קטן המכונה צעצוע פידג'ט או צעצוע ממריץ, שתוכנן על ידי מת'יוו ומארק מקלאצ'לן, אחים ומייסדים של סטודיו העיצוב של מעבדות אנצ'י. לקובייה כלים חושיים מכל הצדדים: מתג, הילוכים, כדור מתכתי מתגלגל, ג'ויסטיק קטן העשוי מפלסטיק, דיסק מסתובב, "אבן דאגה" וחמישה כפתורים. הקובייה נועדה לספק דרך קלה להעסקת הידיים והחושים האחרים, במיוחד עבור הרגעה-עצמית או עבור ילדים שיש להם נטייה להתעצבן (ומכאן הגיע לקובייה השם "Fidget").